Document ID: /roh_data/filtered/fineweb-2-filterrobots_roh.jsonl.gz/10915

Sco quai che Tusk scriva en ina brev als stadis commembers, sajan concessiuns be giustifitgadas sche questa finamira saja cuntanschida. La Tirchia stoppia perquai procurar, ch'il dumber da fugitivs che sa mettan sin via vers l'Europa sa reduceschia. La Tirchia è il pli grond pajais da transit per fugitivs.
Da quintar cun blers ulteriurs fugitivs
Era sch’il chatsch da fugitivs laschia suenter durant l’enviern, stoppia l’Uniun europeica esser pinada per la primavaira che pudessi purtar ulteriuras undas da fugitivs. Tenor Donald Tusk è l’Europa fitg attractiva perquai ch’ella è uschè bain accessibla.
La Tirchia fa pretensiuns envers l'UE
La regenza tirca pretenda agid per dumagnar la crisa da fugitivs, sco era progress tar las tractativas davart in'adesiun a l'UE. La crisa da fugitivs vegn ad esser in tema central da l'inscunter suprem da l'UE da gievgia che vegn.
RR Novitads 06:00